《声声慢 赠王彦宝》
金朝·刘志渊

瘿除人我，冰冷高低，唤惺今是昨非。检教灵质，枉受万劫沉迷。昨遇真风大阐，要诸仙、选陀名题。显一志，敢泥抛骨肉，＊弃轻肥。觅个烟霞妙趣，息诸缘妄想，落魄无为。保护一真，洞照力尽严持。安泊元空妙体，显灵光、出入相随。前途了，决平登觉岸，稳步仙梯。

作者简介：金道士。河中万泉人，字海南，号元冲子。童时不作嬉戏，事亲至孝。慕仙学道，后遇长春真人丘处机于栖游庵。金末兵乱，避于绵山。卒年七十九。